Adik Manja

Adik Manja merupakan sebuah filem komedi romantik Malaysia 1980 yang diterbitkan di Malaysia pada tahun 1980 arahan Othman Hafsham. Filem Adik Manja diterbitkan dalam bentuk filem berwarna.

Filem Adik Manja mula ditayangkan pada 1980 di pawagam seluruh negara. Menampilkan Dharma Harun Al Rashid, Noorkumalasari,  Sharifah Shalina bt Syed Abdullah dan ramai lagi.

Trivia
Filem Adik Manja diarah oleh Othman Hafsham pada 1980. Filem ini telah diterbitkan oleh Merdeka Film Productions. Lokasi pengambaran Institut Sri Ilmu adalah di Sekolah Seri Puteri, Jalan Kolam Air, Kuala Lumpur. Filem ini merupakan antara  filem tempatan dengan kutipan tertinggi sepanjang zaman. Filem ini mendapat kutipan sebanyak RM3.5 Juta dan memegang rekod kutipan filem tertinggi selama 14 tahun sehingga rekod kutipan filem ini dipecahkan oleh filem Sembilu pada tahun 1994. https://ms.m.wikipedia.org/wiki/Senarai_filem_Malaysia_berdasarkan_kutipan Adibah Amin yang memegang watak Cikgu Bedah ialah pengetua pertama Sekolah Seri Puteri lokasi sebenar Institut Sri Ilmu.

Filem Adik Manja adalah sebuah filem yang diadaptasikan dari filem Mandarin berjudul Whose Baby Is In The Classroom yang diterbitkan pada tahun 1969.

Sinopsis
Adik Manja mengisahkan Cikgu Azmi Bin Mohammad (Dharma Harun Al Rashid) yang diterima masuk ke Institut Sri Ilmu iaitu sekolah berasrama penuh perempuan yang pertama kali menerima seorang guru lelaki untuk mengajar disitu. Dalam perjalanan ke Institut Sri Ilmu, Cikgu Azmi pergi ke sebuah klinik. Di klinik itu Cikgu Azmi telah diberikan seorang bayi lelaki bernama Idzuan oleh seorang perempuan. Cikgu Azmi terpaksa membawa bayi itu bersamanya kerana perempuan itu tidak memgambil semula bayi itu. Cikgu Azmi melakukan pelbagai helah untuk menyembunyikan bayi itu daripada pengetahuan pihak institut. Malangnya,rahsia itu telah diketahui oleh pelajar-pelajar institut itu iaitu Sofia (Sharifah Shalina bt Syed Abdullah) dan Yati (Laila Mazlan). Namun, pelajar-pelajar tidak melaporkan hal itu pada pihak institut tetapi mereka membantu Cikgu Azmi menjaga bayi itu bersama seorang lagi guru perempuan iaitu Cikgu Sharina Binti Yusof (Noorkumalasari) yang juga rakan sewaktu Cikgu Azmi kecil.

Pelakon

Pelakon utama
 Dharma Harun Al Rashid sebagai Cikgu Azmi Bin Mohammad
 Noorkumalasari sebagai Cikgu Sharina Binti Yusof

Pelakon pembantu
 Adibah Amin sebagai Cikgu Bedah 
 Sharifah Shalina bt Syed Abdullah sebagai Sofea
 Erlina Dewi sebagai Zaiton
 Noraini Hashim sebagai Pengetua Institut Sri Ilmu
 Daud Ahmad sebagai Razak
 Laila Mazlan sebagai Yati (kawan baik Sofea)
 Baby Zaffrul sebagai Idzuan Bin Razak

Pelakon undangan
 Norlia Ghani sebagai Jururawat 

Pelakon tambahan
 Shaharuddin Thamby sebagai Juri Pertandingan Bayi

Lagu
 Pesan Dariku (Opening Song)-Shasha, Erlina Dewi dan Pelajar Institut Sri Ilmu.
 Lagu Dodoi-Norkumalasari

Anugerah dan pencalonan
Filem ini menjadi filem Malaysia dengan rekod kutipan tertinggi selama 14 tahun dari tahun filem ini diterbitkan iaitu 1980 sehingga kutipan tertinggi filem ini dipecahkan oleh filem Sembilu pada tahun 1994.

 Tahun Anugerah Kategori Penerima Keputusan  1980 Festival Filem Asia Pasifik Ke-26 Filem Komedi Terbaik    Pelakon Pembantu Wanita Terbaik Shasha  Festival Filem Malaysia Pertama Skrip Terbaik Othman Hafsham  Pelakon Pembantu Wanita Terbaik Adibah Amin 

Lihat juga
 Filem Malaysia tahun 1980
Adik Manja Returns

Rujukan

Pautan luar


Kategori:Filem 1980
Kategori:Filem Malaysia tahun 1980
Kategori:Filem arahan Othman Hafsham
Kategori:Filem komedi Malaysia
Kategori:Filem bahasa Melayu